דניאל פריש

הרב דניאל פריש (ז' בשבט ה'תרצ"ה, 11 בינואר 1935 - י"ד בשבט ה'תשס"ה, 24 בינואר 2005) היה מקובל, מראשי ישיבת אנשי מעמד ללימוד תורת הנסתר, ר"מ בישיבת המקובלים שער השמים ומשפיע בחסידות תולדות אהרן ולאחר מכן בחסידות תולדות אברהם יצחק. חיבר ספרים רבים, הנפוץ והמפורסם שבהם הוא ביאור מתוק מדבש על הספר הזוהר.

==קורות חייו==
נולד בעיירה נאנאש שבהונגריה, לשרה ולרב נפתלי הירצקא. בגיל שלוש התייתם מאמו, אביו נשא לאישה את פראדל שגידלה אותו. היה כבן תשע כאשר פלשו הנאצים להונגריה, ועבר שם את מאורעות השואה. עלה לישראל בשנת 1952. למד אצל הרב יוחנן סופר האדמו"ר מערלוי, ולאחר מכן דבק באדמו"ר מתולדות אהרן.

השתדל להצניע את עצמו. בשנת תשנ"ז, עם פיצול חסידות תולדות אהרון בעקבות פטירת האדמו"ר רבי אברהם יצחק קאהן, פרש ועבר לחסידות תולדות אברהם יצחק והיה שם אחד מראשי הקהילה.

הרב פריש מסר שיעורים רבים מדי יום. בבוקר מסר שיעורים בבית המדרש למקובלים של מוסדות משכן בנימין "אנשי מעמד", בצהרים בישיבת המקובלים "שער שמים", ובערב בכולל "אוצרות חיים" ללימוד תורת האר"י שהקים. מסר גם שיעורים בחסידות לבעלי בתים בין מנחה לערבית.

למד בין היתר אצל המקובל הרב יעקב משה הלל.

נפטר בגיל 70, נטמן בהר הזיתים בסמוך למקום קבורת הרב אהרן ראטה.

==חיבוריו==
מהדורת הזוהר עם פירושו מתוק מדבש מנוקדת
*חיבורו המרכזי הוא פירוש על ספר הזוהר בשם מתוק מדבש, בלשון פשוטה, על פי המפרשים בדרך קבלת האר"י.
*ימי הבחרות: מיועד לבחורים בסביבות גיל בר מצווה. הספר מסביר את מהות הכניסה לחיי תורה ומצוות.
*יום החופה לחתן: הכנה נפשית ורוחנית לימים שלפני החתונה וליום החתונה עצמו, בתוספת הנהגות על פי הסוד והחסידות.
*יום החופה לכלה: הדרכה לחתונה ולחיי הנישואין.
*וספרתם לכם: תפקידו של כל אחד מימי ספירת העומר.
*קדושה וצניעות: הדרכה לזוגות צעירים הרוצים לעלות במעלות הקדושה הזוגית.
*שמירת המחשבה - הלכות, עצות וסגולות לשמירת המחשבה.
*ביאור מתוק מדבש על ספר אוצרות חיים לרבי חיים ויטל.
*ביאור מתוק מדבש על ספר שער הגלגולים לרבי חיים ויטל.
*ביאור מתוק מדבש על ספר שער הכוונות לרבי חיים ויטל, חלק שבת.
*סידור מתוק מדבש
*ביאור מתוק מדבש על הגדה של פסח
*שערי זהר - מבוא והדרכה לכל הבא להיכנס לתורת הנסתר
*בעל מתוק מדבש - סיפור חייו של הרב דניאל פריש.
*נהר של דבש צוואה להנהגה נכונה בחיים.

== קישורים חיצוניים ==
* 
* קונטרסים מספר הזוהר עם פירושו מתוק מדבש על עניינים שונים - [http://www.hebrewbooks.org/50412 אהבת ישראל], [http://www.hebrewbooks.org/50413 ברית מילה], [http://www.hebrewbooks.org/50417 כוונת הברכות], [http://www.hebrewbooks.org/50415 מאמרי הקטורת], [http://www.hebrewbooks.org/50416 התעוררות לתשובה], [http://www.hebrewbooks.org/50426 סוכות], [http://www.hebrewbooks.org/50423 פסח], [http://www.hebrewbooks.org/50414 מאמרי חיזוק], [http://www.hebrewbooks.org/50428 יום כיפור וספר יונה], [http://www.hebrewbooks.org/50422 מעלת השמחה], [http://www.hebrewbooks.org/52001 קדושת בית הכנסת], [http://www.hebrewbooks.org/52002 קדושת הסעודה], [http://www.hebrewbooks.org/51725 שמירת המזוזה], [http://www.hebrewbooks.org/50419 מעלת התפלה], [http://www.hebrewbooks.org/50420 מעלות התשובה], [http://www.hebrewbooks.org/52409 מעלת השלום], [http://www.hebrewbooks.org/50421 מעלת התורה], [http://www.hebrewbooks.org/50418 קדושת ישראל], [http://www.hebrewbooks.org/50425 שמירת הלשון], [http://www.hebrewbooks.org/50424 שערי פרנסה], [http://www.hebrewbooks.org/50427 תחיית המתים]
* 

==הערות שוליים==

קטגוריה:רבנים חסידים ישראלים
קטגוריה:מקובלים ישראלים
קטגוריה:עולים בשנות ה-1950
קטגוריה:יהודים בשואה: הונגריה
קטגוריה:חסידי תולדות אברהם יצחק
קטגוריה:פרשני ספר הזוהר
קטגוריה:פרשני שער הכוונות
קטגוריה:פרשני הגדה של פסח
קטגוריה:רבני ישיבת שער השמים
קטגוריה:יהודים הקבורים בהר הזיתים: חלקת הפרושים

קטגוריה:ישראלים שנולדו ב-1935
קטגוריה:ישראלים שנפטרו ב-2005